La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 23 de febrer que són les que van del número 39/2018 al 57/2018.
Es dona compte de l'estat d'execució de les resolucions de la Comissió i en particular, de l'incident d'execució que es presenta respecte la Reclamació 464/2017.
Aprovació de l'acta de la sessió anterior
La presidenta pregunta al Ple si s'ha pogut consultar l'esborrany de l'acta corresponent a la darrera sessió del Ple que va tenir lloc el dia 23 de febrer de 2018.
La mateixa presidenta, la senyora Elisabet Samarra, formula una esmena a l'esborrany presentat que s'introduirà al text definitiu per la secretària Tècnica.
Proposta d'acord en relació amb l'incident d'execució plantejat per la persona reclamant en relació amb la difusió de la informació obtinguda en el marc de la Reclamació 290/2017
El senyor Josep Mir, ponent de la Proposta d'acord relatiu a l'incident d'execució formulat per la part reclamant en relació amb l'ús de què pot ser objecte la informació obtinguda en el marc de la Reclamació 290/2017 interposada contra Ferrocarrils de la Generalitat, informa sobre el contingut de l'incident i de la resposta que incorpora la Proposta d'acord.
La senyora Elisabet Samarra formula esmenes al text de l'acord que seran incorporades al text definitiu pel ponent.
Proposta de resolució d'incident d'execució de la Reclamació 478/2017
El senyor Josep Mir, ponent de la Proposta de resolució relativa a la Reclamació 478/2017 plantejada contra el Departament d'Ensenyament, Inspecció de Serveis Territorials del Vallès Occidental.
La part reclamant, durant la fase d'execució, ha manifestat la necessitat de disposar de la documentació l'accés a la qual va sol·licitar i reclamar davant la GAIP certificada i foliada i la Proposta de resolució de l'incident preveu estimar la pretensió.
Es comenten diferents aspectes de l'incident d'execució plantejat i es formula una esmena al text que serà introduïda pel ponent a la Resolució definitiva.
Proposta de resolució d'estimació de la Reclamació 4/2018
El senyor Josep Mir, ponent de la Proposta de resolució d'estimació relativa a la Reclamació 4/2018 plantejada contra l'Ajuntament del Pla de Santa Maria i relativa a la llicència i a un expedient d'obertura i activitat d'una planta de reciclatge.
Es comenten diferents aspectes relatius a la concurrència de límits respecte la informació reclamada i s'acorda fer referència expressa al fet que la finalitat de l'accés de la persona reclamant és l'exercici de la seva defensa i que justament és aquesta finalitat la que fonamenta un accés més ampli a la documentació reclamada.
Proposta de resolució de finalització de la Reclamació 12/2018 per pèrdua d'objecte
El senyor Josep Mir, ponent de la Proposta de resolució relativa a la Reclamació 12/2018 plantejada contra l'Ajuntament de Lleida, exposa els elements més destacats de la tramitació d'aquest procediment que finalitza per pèrdua sobrevinguda de l'objecte de la reclamació atès que durant la tramitació de la reclamació davant la GAIP s'ha lliurat la informació reclamada.
La senyora Elisabet Samarra formula una esmena a la part dispositiva de la resolució que serà introduïda pel ponent en el text definitiu.
Proposta de resolució de finalització de la Reclamació 28/2018 per pèrdua d'objecte
El senyor Josep Mir, ponent de la Proposta de resolució d'estimació relativa a la Reclamació 28/2018 plantejada contra el Departament d'Agricultura Ramaderia Pesca i Alimentació, exposa els aspectes més rellevants de la tramitació d'aquesta reclamació que finalitza per pèrdua sobrevinguda de l'objecte de la reclamació atès que s'ha lliurat la informació reclamada durant la tramitació de l'expedient davant la GAIP.
Proposta de resolució de finalització de la Reclamació 30/2018 per desistiment
La senyora Elisabet Samarra, ponent d'aquesta Proposta de resolució relativa a la Reclamació 30/2018 plantejada contra l'Ajuntament de l'Aldea exposa la seva finalització per desistiment de la persona reclamant.
Proposta de resolució d'inadmissió de la Reclamació 36/2018
El senyor Josep Mir, ponent de la Proposta de resolució d'inadmissió relativa a la Reclamació 36/2018 plantejada contra l'Ajuntament de Barcelona comenta els elements destacats de la fonamentació jurídica de la inadmissió d'aquesta i de la resta de Reclamacions que han estat presentades per la mateixa persona reclamant, que és un càrrec electe del Consistori esmentat.
La reclamacions s'inadmeten atès que les peticions havien estat formulades a l'empara de l'exercici de les funcions de control polític que corresponen els electes locals i formulades com a preguntes al Govern de la Corporació i no com a sol·licituds d'informació.
El ponent exposa els elements més destacats de l'aplicació de la doctrina ja consolidada d'aquest òrgan en relació amb la dualitat de règims jurídics diferents i la impossibilitat d'acollir-se a la via de garantia de la Comissió en aquells casos en què s'han formulat precs i preguntes i no sol·licituds d'informació per part de càrrecs electes municipals.
S'analitzen de forma conjunta la resta de Reclamacions que són objecte dels punts novè, desè, onzè, dotzè i tretzè d'aquest ordre del dia.
Proposta de resolució d'inadmissió de la Reclamació 40/2018
Proposta de resolució d'inadmissió de la Reclamació 42/2018
Proposta de resolució d'inadmissió de la Reclamació 43/2018
Proposta de resolució d'inadmissió de la Reclamació 44/2018
Proposta de resolució d'inadmissió de la Reclamació 47/2018